
I Zoolog. Anzeig. VII, 1884, p. 316 findes en Undersögelse 
af Cholodkowsky: »Ueber eine am Tracheensysteme von Carabus 
vorkommende Tachina-Art», som giver en efter min Opfattelse 
rigtig Forklaring af disse Fluelarvers Aandedræts Forhold; og 
Hensigten med denne min lille Opsats er da kun den, deels som 
Bekræftelse paa Cholodkowskys Opfattelse at give mine egne Iagt- 
tagelser, deels at vise, at Fluelarverne ikke strengt taget ere 
bundne til deres Værts Trachesystem, og endeligt at henföre 
denne Form af Levemaade og Aandedræt til samme Livsfunk- 
tioner hos Hudbremselarverne (Hypoderma), hvor de fra Arilds 
Tid ere saa vel kjendte. 

Allerede Cholodkowsky har givet en kort historisk Fremstil- 
ling af Spörgsmaalet om Tachina-Larvernes Snylten, og han har 
da navnlig efterviist, hvorledes den af Léon Durour fremsatte, i 
flere Punkter urigtige og forunderlige Forklaring i det Væsent- 
ligste er rettet af KiNcKkEL D'HercuLals, uden at dog den 
Sidstnævnte kan siges at være kommet til fuld Forstaaelse af 
Forholdet, og idet jeg derfor henviser til nævnte Artikel i Zool. 
Anzeig., kan jeg strax gaae over til at meddele mine egne Iagt- 
tagelser. 

I Midten af Juli 1885 fandt jeg adskillige Larver til Blad- 
billen, Lina populi, hos hvilke jeg iagttog, navnlig paa Kroppens 

Sider, smaa mørke Punkter af Udseende omtrent som Spiraklerne. 
Ved nærmere Eftersyn viste disse Punkter sig naturligvis snart 
ikke at være Spirakler, men de vare aabne Huller i Overhuden, 
og gjennem Hullerne saaes mere eller mindre tydeligt et Par 
virkelige Spirakler at skinne frem. Ved derpaa at aabne Lina- 
Larverne fandtes een eller flere (indtil fire) Sække, hver Sæk 
med en indesluttet Flue- eller Tachina-Larve. Disse Sække udgik 
med en noget indsnåret, stærkt chitiniseret Deel fra Indersiden 
af Lina-Larvens Overhud, og indeni dem laa Tachina-Larven om 
ikke låst saa dog frit, med Mundaabningen vendt ind imod Sæk- 
kens Bund og Spidsen af Bagkroppen med dens Spirakelpar vendt 
mod Sækkens Aabning. Det var saaledes den indesluttede Ta- 
china-Larves Spirakler, som kunde sees gjennem Hullerne i Lina- 
Larvernes Overhud. Ogsaa senere hen paa Aaret, i September- 
maaned, fandt jeg et Par Cimbex-Larver, som paa samme Maade 
havde Huden gjennemboret af Huller, hvorigjennem de snyltende 
Fluelarvers Spirakler saaes. 

Ligeoverfor den Betydning, man navnlig i tidligere Tid har 
lagt paa Forbindelsen mellem Værtlarvens og Snyltelarvens Tra- 
cheesystem, turde det have nogen Betydning, at jeg stadigt fandt 
Hullerne og altsaa ogsaa Sækkenes Aabninger liggende i Vært- 
larvens Overhud uden nogen Forbindelse med dennes Trachee- 
system. Med CHOLODKOWSKY maa jeg være enig i, at Sækkene 
betragtes som en Indposning, Invagination, af Tunica propria paa 
Tracheerne, saafremt de, hvad CHoLoDKowskY og hans Forgjæn- 
gere stedse have erklæret, udgaae fra Tracheesystemet, hvorimod 
de i de af mig iagttagne Tilfælde maa skyldes Indposninger af 
Overhudens indre Beklædningshinde; dog maa her strax frem- 
hæves, at i Virkeligheden ere disse Hinder eensdannede Væv, 
og at de gaae directe over hinanden. Men er min Opfattelse 
rigtig, at Sækkene ere Indposninger af Overhudens Beklædnings- 
hinde og dannet ved er Suppuration og Luxurieren i Hudens 
Matrix, saa er der kun ringe virkelig Forskjel paa Tachina- 
Larvens Leven i Huden af andre Insektlarver og forskjellige 
Bremselarvers Leven i Huden af de store tykhudede Pattedyr. 
Kun fölger det af sig selv, at medens Bremselarven vil kunne 
finde Plads omtrent i Pattedyrets Hud, og at Sækkene, hvori de 
leve, kun fremtræder som Buler og Knuder i Huden, saa kommer 

Tachina-Larvens Sæk til at ligge langt ind i Krophulen af Vært- 
larven, hvis halve Störrelse den ofte naaer eller overgaaer. 

Det lykkedes mig ikke at klække Tachina-Larverne, og hel- 
ler ikke var min gode Ven, vor bekjendte »Field-Naturalist», Cand. 
Schlick, heelt heldig i saa Henseende, om han end kom et Skridt 
videre, idet Tachina-Larverne gjennembråde Bugsiden af de af 
ham indsamlede Lina-Larver, for efter al Sandsynlighed at for- 
puppe sig i Jorden. 


